VS001650
Datum: 1999-10-21T02:00:00.000+02:00
datum_sodbe_i_stopnje: 2004-05-24T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe vida in njihove posledice - poškodbe rok in ramenskega obroča in njihove posledice
fischer: srednje hudi primeri
odskodnina: 1.650.000,00 SIT
opombe: II Ips 572/2005. Revizija tožeče stranke se zavrne.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Keramičar (v času nesreče), sedaj poklicni vojak.

## Škodni dogodek

Prometna nesreča.

## Poškodba

Udarnina glave, udarnina ledvene regije, večiverni prelom baze 1. dlančnice leve roke, na desnem očesu paracenralno temparalni izpad vidnega polja ovalne oblike.

## Telesne bolečine

400.000,00 SIT. Tožnik je trpel kratkotrajno hudo telesno bolečino, zmerne telesne bolečine 20 dni, lahke in občasne še 3 tedne. Zmerne telesne bolečine pri vseh obremenitvah leve roke bodo ostale trajne. V posledici poškodbe očesa ni trpel telesnih bolečin.

#### Ambulantno zdravljenje

4 pregledi pri travmatologu.

#### Nevšečnosti med zdravljenjem

9 rentgenskih slikanj. 4 tedne mavčna imobilizacija.

## Strah

150.000,00 SIT. Tožnik je utrpel primaren strah ter nato še zmeren 14 dni trajajoč sekundarni strah.

## Zmanjšanje življenjske aktivnosti

1.100.000,00 SIT. Pri tožniku se pojavljajo bolečine pri vseh fizičnih obremenitvah z levo roko in redukcija grobe moči leve roke. Kot poklicni vojak mora za dosego enakih delovnih učinkov vložiti 10 % več truda kot pred poškodbo. Poškodba roke ga ovira tudi pri športnih aktivnostih. Vsled poškodbe očesa ima tožnik težave pri branju le takrat, ko je drugo oko zaprto. V primeru prizadetosti ali oslabitve vida na drugem očesu, bi bilo branje oteženo, paracentralni skotom pa bi postal moteč. Kot poklicni vojak ima pri merjenju in streljanju težave že sedaj.

---

ZOR člen 200, 203